stanford-oval/wikipedia huggingface dataset:
Syylliset ja syyttömät

| Syylliset ja syyttömät Eri esittäjiä |
| --- | --- | --- |

Tribuuttialbumin tiedot
 Julkaistu: 1987
 Formaatti: LP, CD (1992)
 Tuottaja(t): Upi Sorvali
 Tyylilaji: folk, maailmanmusiikki
 Kesto: 43.11
 Levy-yhtiö: Ab Discophon Oy
 Levymerkki: Kerberos
Eri esittäjien muut julkaisut
| Ystävät ja viholliset 1985 | Syylliset ja syyttömät 1987 |   |
Singlet albumilta Syylliset ja syyttömät
 ”Takarivin Taavi / Taistelulentäjän valssi” Julkaistu: 1987
Syylliset ja syyttömät on suomalainen tribuuttialbumi vuodelta 1987. Albumilla tunnetut suomalaiset muusikot tulkitsevat Veikko Lavin lauluja. Mukana ovat muiden muassa Juice Leskinen, Hector, J. Karjalainen sekä Jussi Raittinen. Kaikki kappaleet sovitti Upi Sorvali, joka myös tuotti levyn. Albumi julkaistiin sekä vinyylilevynä että CD-levynä. Albumi on käytännössä jatkumoa kolme vuotta aikaisemmin tulleelle Ystävät ja viholliset -albumille.
Kappaleet

Kaikki kappaleet säveltänyt ja sanoittanut Veikko Lavi ja sovittanut Upi Sorvali.
Kappaleet > A-puoli

Harri Saksala: Suursaaren valtaus – 4.33
Veikko Lavi: Turkan pappa – 1.53
Juice Leskinen: Pettynyt mies – 2.54
Anneli Saaristo: Naisia sodan kurimuksessa – 4.34
Jussi Raittinen: Inhimillisyyden uhri – 5.16
Neumann & S.E.X.: Takarivin Taavi – 4.37
Kappaleet > B-puoli

Anneli Saaristo: Karjalaistytön laulu – 5.02
J. Karjalainen: Jorma Sarvanto – 2.37
Juice Leskinen: Sotahevonen – 2.18
J. Karjalainen: Tiedustelulentäjän valssi – 3.25
Harri Saksala: Viiden kypärän mies – 4.03
Kaikki levyn artistit: Sodan loppu – 2.00
Hector: Ykä lähti – 2.09
Kokoonpano > Laulajat

Harri Saksala
Veikko Lavi
Juice Leskinen
Anneli Saaristo
Jussi Raittinen
S.E.X.
J. Karjalainen
Hector
Kokoonpano > Muusikot

Upi Sorvali - rummut, marimba, kosketinsoittimet
Jarmo Savolainen - piano, kosketinsoittimet
Aaro Kurkela - hanuri
J. Karjalainen - huuliharppu
Markku Kanerva - kitarat
Häkä Virtanen - kontrabasso
Jari Lappalainen - viulu
Paroni Paakkunainen - tuohihuilu, altto- ja C-saksofoni
Markku Veijonsuo - pasuuna
Simo Salminen - trumpetti
Kokoonpano > Tuotanto

Upi Sorvali - tuottaja, sovitukset, orkesterin johto, mixaus
Seppo Myllyrinne - äänitys (Soundtrack Studio), mixaus
Markus Heikkerö - kannen maalaus ja suunnittelu
Timo Kirves - takakannen valokuvat
Harri Saksala - projektin suunnittelu ja organisointi
Oy Edition Coda Ab - kustantaja
Holigost

Holigost oli Englannin kuninkaan Henrik V:n laivastoon kuulunut alus, joka upposi satavuotisessa sodassa Southamptonin lähelle Hamblejokeen. Sen uskotaan löytyneen lokakuussa 2015 julkaistun tiedon mukaan.
Löydetty hylky on noin 50 metrin päässä Henrikin lippulaivan Grace Dieun -hylystä, joka löytyi 1930-luvulla. Hylky on löytynyt vanhasta ilmakuvasta, mutta rahoituksen puutteen vuoksi sitä ruvetaan vasta nyt tutkimaan. Nimen varmistamiseksi siitä otetaan näytteitä.
Alus oli englantilaisten kaappama ja uudelleen rakentama espanjalainen Santa Clara. Alus laskettiin vesille marraskuussa 1415 ja vaurioitui Harfleurin taistelussa jo samana vuonna. Seuraavana vuonna se osallistui Chef de Caux’n taisteluun. Vuoden 1423 kunnostus dokumentoitiin, mitkä ovat Britannian vanhimmat kirjatut vedenalaiset korjaustyöt. Alus on mainittu viimeisen kerran vuonna 1452.
Markku Tuppurainen

| Markku Tuppurainen> Henkilötiedot |
| --- | --- |
Syntynyt: 1957 (ikä 67–68)
Kansalaisuus:  suomalainen
Ammatti:  pastori
Markku "Kure" Tuppurainen (s. 1957) on suomalainen helluntailainen pastori ja seurakunnanjohtaja. Tuppurainen on toiminut vuodesta 2015 Seinäjoen helluntaiseurakunnan johtavana pastorina. Tuppurainen on toiminut Astu tarinaan -keskusteluohjelman juontajana sekä Kakola-televisiosarjan mentorina.
Tuppurainen tuli uskoon Sukevan vankilassa vuonna 1982. Hän oli kolme vuotta uskossa vankilassa. Hänen vapauduttuaan Iisalmen helluntaiseurakunta kutsui hänet Timoteus-oppilaaksi. Vuosina 1984–1986 hän toimi Iisalmen helluntaiseurakunnan nuorisopastorina. Tämän jälkeen hän on toiminut pastorina Kuopion helluntaiseurakunnassa sekä Helsingin Lähetysseurakunnassa.
Tuppurainen toimi vuosina 2005–2012 Seinäjoen kaupunginvaltuutettuna keskustan edustajana. Anssi Tiittanen on kirjoittanut Tuppuraisesta vuonna 2004 kirjan Kure – yksinäinen susi ja Heimo Enbuska vuonna 2011 kirjan Kure.
Kirjallisuus

Enbuska, Heimo: Kure.  Keuruu:  Aikamedia, 2011.  ISBN 978-951-606-927-5
Tiittanen, Anssi: Kure: yksinäinen susi.  Helsinki:  Kuva ja sana, 2004.  ISBN 978-951-585-130-7
Renault Mégane

Renault Mégane on Renault’n vuodesta 1995 lähtien valmistama alemman keskiluokan henkilöautomalli, joka korvasi Renault 19:n. Vuonna 2021 esiteltyä uusinta sukupolvea valmistetaan ainoastaan sähköautona.
Renault Mégane I (1995–2003) > Moottorivaihtoehdot

| Malli | Iskutilavuus | Tyyppikoodi | Teho | Huippunopeus | 0–100 km/h (s) |
| --- | --- | --- | --- | --- | --- |
| 1.4 8v Eco | 1 390 cc (84,8 cu in) | E7J | 70 hp (52 kW) | 168 km/h (104 mph) | 14.5 |
| 1.4 8v | 1 390 cc (84,8 cu in) | E7J | 75 hp (56 kW) | 170 km/h (106 mph) | 13.8 |
| 1.4 16v | 1 390 cc (84,8 cu in) | K4J] | 98 hp (73 kW) | 184 km/h (114 mph) | 11.8 |
| 1.6 8v | 1 598 cc (97,5 cu in) | K7M | 90 hp (67 kW) | 184 km/h (114 mph) | 11.5 |
| 1.6 16v | 1 598 cc (97,5 cu in) | K4M | 110 hp (82 kW) | 195 km/h (121 mph) | 9.8 |
| 1.8 16v | 1 783 cc (108,8 cu in) | F4P | 120 hp (89 kW) | 198 km/h (123 mph) | 9.5 |
| 2.0 8v | 1 998 cc (121,9 cu in) | F3R | 115 hp (86 kW) | 197 km/h (122 mph) | 9.7 |
| 2.0 16v | 1 998 cc (121,9 cu in) | F4R | 139 hp (104 kW) | 213 km/h (132 mph) | 8.6 |
| 2.0 16v | 1 998 cc (121,9 cu in) | F7R | 150 hp (112 kW) | 215 km/h (134 mph) | 8.6 |
| 2.0 16v IDE | 1 998 cc (121,9 cu in) | F5R | 140 hp (104 kW) | 213 km/h (132 mph) | 8.6 |
| 1.9 8v D Eco | 1 870 cc (114,1 cu in) | F8Q | 65 hp (48 kW) | 160 km/h (99 mph) | 17.8 |
| 1.9 8v TD | 1 870 cc (114,1 cu in) | F8Q | 95 hp (71 kW) | 178 km/h (111 mph) | 12.6 |
| 1.9 8v dTi | 1 870 cc (114,1 cu in) | F9Q | 80 hp (60 kW) | 170 km/h (106 mph) | 13.8 |
| 1.9 8v dTi | 1 870 cc (114,1 cu in) | F9Q | 100 hp (75 kW) | 183 km/h (114 mph) | 12.3 |
| 1.9 8v dCi | 1 870 cc (114,1 cu in) | F9Q | 106 hp (79 kW) | 189 km/h (117 mph) | 11.5 |
Renault Mégane II (2002–2008)

| Renault Mégane II |
| --- | --- |

Valmistustiedot
Valmistusmaa:   Brasilia  Espanja  Indonesia  Iran  Ranska  Taiwan  Turkki
Valmistaja:  Renault
Valmistusvuodet:  2002–2008
Korimalli:  2-ovinen coupé-cabriolet 3-ovinen hatchback 4-ovinen sedan 5-ovinen hatchback 5-ovinen farmari
Luokka:  C-segmentti
Edeltäjä:  Renault Mégane I
Seuraaja:  Renault Mégane III
Teknisesti samankaltaisia:   C-pohjalevyn mallit * Mercedes-Benz Citan Nissan Lafesta (B30)  Nissan NV250  Nissan Qashqai (J10)  Nissan Rogue  Nissan Sentra (B16)  Nissan Serena (C25)  Nissan X-Trail (T31)  Renault Fluence  Renault Kangoo II  Renault Koleos I  Renault Scénic II  Renault Scénic III  
Tekniset tiedot
Pohjalevy:  Renault–Nissan C
Moottori:  R4
Iskutilavuus:  1,4–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Mitat
Pituus:  4 355–4 498 mm
Akseliväli:  2 522–2 686
Leveys:  1 777 mm
Korkeus:  1 460–1 514 mm
Edeltäjäänsä huomattavasti rohkeammin muotoiltu toisen sukupolven Mégane tuli markkinoille syyskuussa 2002. Se perustuu Renault’n ja Nissanin yhteistyössä kehittämälle pohjalevylle.
Vuoden 2002 Euro NCAP -kolaritestistä Mégane sai tulokseksi täydet viisi tähteä. Erikseen vuonna 2004 testattu Mégane CC ansaitsi sekin viisi tähteä.
Renault Mégane III (2008–2016)

| Renault Mégane III |
| --- | --- |

Valmistustiedot
Valmistusmaa:   Espanja  Ranska  Turkki
Valmistaja:  Renault
Valmistusvuodet:  2008–2016
Korimalli:  2-ovinen coupé 2-ovinen coupé-cabriolet 5-ovinen hatchback 5-ovinen farmari
Luokka:  C-segmentti
Edeltäjä:  Renault Mégane II
Seuraaja:  Renault Mégane IV
Teknisesti samankaltaisia:   C-pohjalevyn mallit * Mercedes-Benz Citan Nissan Lafesta (B30)  Nissan NV250  Nissan Qashqai (J10)  Nissan Rogue  Nissan Sentra (B16)  Nissan Serena (C25)  Nissan X-Trail (T31)  Renault Fluence  Renault Kangoo II  Renault Koleos I  Renault Scénic II  Renault Scénic III  
Tekniset tiedot
Pohjalevy:  Renault–Nissan C
Moottori:  R4
Iskutilavuus:  1,2–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti 6-vaihteinen kaksoiskytkin CVT-automaatti
Mitat
Pituus:  4 295–4 559 mm
Akseliväli:  2 640–2 703 mm
Leveys:  1 804–1 808 mm
Korkeus:  1 423–1 507 mm
Edellismallia maltillisemmin ja konservatiivisemmin muotoiltu kolmannen sukupolven Mégane esiteltiin loppuvuonna 2008. Se perustuu samalle pohjalevylle kuin edeltäjänsä.
Vuoden 2008 Euro NCAP -kolaritestistä Mégane sai tulokseksi täydet viisi tähteä.
Keväällä 2012 malli sai uuden etupuskurin, jossa sumuvalot sijaitsevat alasäleikössä. LED-päiväajovalot tulivat saataville.
Perusteellisempi kasvojenkohotus tuli vuoden 2014 alussa, jolloin Mégane sai uuden etupuskurin ja -säleikön. Ohjaamossa tietoviihdejärjestelmä oli uusi.
Aiheesta muualla

Kuvia tai muita tiedostoja aiheesta Renault Mégane Wikimedia Commonsissa
Renault-mallit
| --- | --- |
Nykyiset: Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset: 3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset: Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset: 4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset: Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät: 10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault: A106 | A108 | A110 | A305 | A310 | A610/GTA
Renault Sport: Clio Renault Sport | Spider | Mégane Renault Sport | Clio V6 Renault Sport
Konseptit: Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot: Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki: Lodgy | Logan | Sandero | Duster | Dokker
Renault-Samsung Motors: SM3 | SM5 | SM7
Renault Mégane Coupé
Auton sisäpuoli
Renault Mégane Cabriolet
Renault Mégane Break
Facelift-mallin Renault Mégane Classic.
Renault Mégane Grandtour
Renault Mégane CC
Renault Mégane II RS
Renault Mégane CC
Renault Mégane III RS
Kolmannen sukupolven facelift-malli (2012).
Facelift-mallin (2014) Renault Mégane Grandtour.
Renault Mégane Sport Tourer
Renault Mégane IV RS
Tiilimäki

| Tiilimäki |
| --- | --- |
 Maamiehenkatua Tiilimäen kaupunginosassa ja sairaanhoito-oppilaitoksen asuntola.
Kaupunki:  Pori
Suuralue:  Läntinen Maa-Pori
Kaupunginosa nro:  11
Väkiluku:  724 (2013)
Postinumero(t):  28120, 28500
Vuonna 1962 valmistunut Sairaanhoito-oppilaitoksen asuntola Tiilimäellä Porissa. Maamiehenkatu 10:n kiinteistön omistaa nykyään Porin YH-Asunnot Oy. Rakennus on 51,72 metriä korkea, ja siinä on 15 kerrosta. Se oli 1962–2016 Porin korkein asuinrakennus.
Tiilimäki (ruots. Tegelbacken) on Porin kaupunginosa, joka sijaitsee kaupungin keskustan eteläpuolella. Tiilimäen länsipuolella on Porin urheilukeskus Isomäen kaupunginosassa ja koillispuolella Valtatie 2 erottaa Tiilimäen alueen Riihikedon kaupunginosasta. Alueen pohjoispuolella on Tiilinummen kaupunginosa ja eteläpuolella Porin lentoasema.
Tiilimäen kaupunginosa on nimetty Porin tiilitehtaan mukaan. Tehdas sijaitsi alueen lähistöllä 1800-luvulla. Asuinrakennusten lisäksi kaupunginosassa sijaitsee Satakunnan keskussairaala ja Länsi-Suomen diakonialaitos.
Alueella toimii Diakonia-ammattikorkeakoulu (aik. Porin diakoniaopisto). Vuoteen 2017 saakka Tiilimäellä toimi myös Satakunnan ammattikorkeakoulu (aik. Porin sairaanhoito-oppilaitos, Porin terveydenhuolto-oppilaitos).
Aiheesta muualla

Kuvia tai muita tiedostoja aiheesta Tiilimäki Wikimedia Commonsissa
Tiilimäki Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Vincent Bolloré

Vincent Bolloré vuonna 2014.
Vincent Bolloré (s. 1952) on ranskalainen liikemies ja suursijoittaja, joka omistaa Bolloré-konsernin. Omaisuudesta merkittävä osa sijaitsee Kamerunissa. Omistuksiin kuuluu osia useista mediataloista ja mainostoimistoista. Hänen yhtiöillään on kymmenien laivojen laivasto, öljypalmuviljelmiä Malesiassa. Hän hallinnoi Abidjanin satamaa  Norsunluurannikolla ja Kamerunin rautateitä.  Ranskalaisen Médiapart-sivuston mukaan Bolloré-konserni kuljettaa 20–30 % Afrikan öljyn, palmutuotteiden, kaakaon, kahvin ja puuvillan viennistä.
Vuonna 2006 hän oli Forbesin maailman rikkaimpien listalla 451. Omaisuutensa hän on saanut perintönä ja sijoittamalla.
Bolloré omistaa merkittävän osan Guineanlahden rannikon satamista ja Kamerunin rautateistä. Arvostelijoiden mukaan viranomaiset suosivat kohtuuttomasti Bollorea Ranskan entisessä siirtomaassa.
Afrikan logistiikka

Vincent Bolloré on paperiteollisuussuvun perijä. Bolloré sijoittaa logistiikka-, energia-, media- ja markkinointialoilla. Bolloré on lisännyt omaisuuttaan siirtomaa Afrikasta. Bolloré Africa Logistics on johtava Afrikan kuljetus- ja vientiverkostossa. Yhtiö toimii 41 maassa Afrikassa. Se työllistää 20 000 ihmistä. Yhtiö omistaa useita satamia Guineanlahdella. Yhtiö omistaa Kamerunin rautatiet ja Burkina fason ja Norsunluurannikon välisen rautatien.
Kamerun

Bolloré osti Kamerunin yksityistämisessä maan rautatieverkon ja suurimman kaupungin Doualan sataman. Hänen kuljetusalan monopolinsa hallitsee koko maan vientiä ja tuontia. Kamerunin vientituotteet ovat öljy, puu, kaakao, alumiini, kahvi ja puuvilla.
Kritiikki

Kamerunin demokratialiike haluaa Vincent Bollorén ulos maasta, koska hänen talousvaltansa koetaan uuskolonialismiksi. Ranskalaisen Survie-järjestön mukaan Bollorén valtaa vahvistaa Kamerunin talouskorruptio ja poliittinen korruptio. Kamerunin presidentti on Paul Biya vuodesta 1982. Bolloré rahoittaa ensimmäisen naisen Chantal Biyan säätiötä.
Bolloré-konserni torjui suomalaistoimittajan haastattelupyynnöt, mutta konserni yritti estää Helsingin Sanomien kirjoitukset uhkauksin.
Nicolas Sarkozy on lomaillut Bollorén huvijahdilla ja lainannut hänen suihkukonettaan. Ranska antoi Kamerunin lainoja anteeksi ehdoilla, jotka sopimusten kautta toivat ranskalaisyhtiöille suuria voittoja Kamerunissa.
Orakkaat

Tuliorakas (Hydnellum auratile)
Orakkaat on ryhmä sieniä, jotka eivät muodosta yleisesti määriteltyä tarkkaa taksonomista ryhmää. Sen sijaan ne ovat ryhmä ominaisuuksiltaan samankaltaisia sieniä. Niitä yhdistää se seikka, että lakin alapinta on täynnä piikkejä. Joillakin orakkailla piikit ovat neulasmaisia, toisilla litteitä. Osa orakkaista on jalallisia, osa kääpämäisiä.
Orakkaista tunnetuimpia on vaaleaorakas (Hydnum repandum). Joissakin yhteyksissä rusko-orakasta (Hydnum rufescens) pidetään vaaleaorakkaan kanssa samana lajina. Vaaleaorakas on
kermanvalkoinen tai roosansävyinen. Rusko-orakas on lähinnä oranssinruskea. Edellä mainitut ovat hyviä ruokasieniä. Muita jalallisia orakkaslajeja ovat lakritsiorakas (Bankera fuligineoalba), tuliorakas (Hydnellum auratile), karvasorakas (Hydnellum peckii) ja tuoksuorakas (Hydnellum suaveolens). Muita orakkaita ovat kääpämäiset kääpäorakas
(Climacodon septentrionalis) ja tupasorakas (Hericium cirrhatum) sekä ulkonäöltään korallia muistuttava koralliorakas (Hericium coralloides).
Karkurit (televisiosarja)

| Karkurit |
| --- | --- |

Tyyli:  draama
Kestoaika:  42 minuuttia
Pääosissa:   Pirjo Lonka  Pelle Heikkilä  Deogracias Masomi  Anna Böhm  Matti Onnismaa  Pyry Kähkönen  Rea Mauranen  Milka Ahlroth 
Alkuperämaa:   Suomi
Alkuperäiskieli:  suomi
Verkko:   C More  MTV Katsomo  MTV3 
Julkaistu:  2021–2024
Tuotantokausia:  2
Jaksoja:  20
Tuotanto
Tuottaja(t):  Pietari Vappula
Vastaava(t) tuottaja(t):   Jarkko Hentula (kausi 1)  Marko Talli (kaudet 1–2)  Olli Haikka (kaudet 1–2)  Lotta Westerberg (kausi 2)  Riku Riihilahti (kausi 2)  Laura Teirikko (kausi 2)  Jani Hartikainen (C More & MTV, kaudet 1–2) 
Linjatuottaja:   Maria Sekirkina (kausi 1)  Camilla O'Connor (kausi 1)  Jenni Säntti (kausi 2) 
Ohjaaja(t):   Saara Cantell (kausi 1)  Jalmari Helander (kausi 1)  Teppo Airaksinen (kausi 1)  Markus Lehmusruusu (kausi 2)  Jussi Hiltunen (kausi 2) 
Käsikirjoittaja(t):   Tatiana Elf (pääkäsikirjoittaja, kaudet 1–2)  Eriikka Etholén-Paju (kausi 1)  Aleksi Delikouras (kausi 1)  Saara Cantell (kausi 1)  Juulia Unhola (kausi 1)  Solina Riekkola (kausi 2)  Terhi Arola (kausi 2) 
Säveltäjä(t):  Juri Seppä
Leikkaaja(t):   Markus Leppälä (kausi 1)  Toni Tikkanen (kausi 1)  Vilja Harjamäki (kausi 1)  Dimitri Okulov (kausi 1)  Jyrki Levä (kaudet 1–2)  Kimmo Taavila (kausi 2) 
Lavastaja(t):   Pirjo Rossi (kausi 1)  Kristiina Saha (kausi 1)  Armin Kohlman (kausi 2) 
Kuvaaja(t):   Mika Orasmaa (kausi 1)  Antti Ruusuvuori (kausi 1)  Pietari Peltola (kausi 1)  Martin Venela (kausi 2) 
Tuotantoyhtiö(t):  Yellow Film & TV
Aiheesta muualla
IMDb 
Elonet
Karkurit on suomalainen jännitys-draamasarja, jonka ensimmäinen tuotantokausi julkaistiin C More -suoratoistopalvelussa alkuvuodesta 2021. Televisiossa se esitettiin MTV3-kanavalla syksyllä 2021. Toisen tuotantokauden julkaiseminen alkoi MTV Katsomo+ -palvelussa huhtikuussa 2024.
Sarjan pääkäsikirjoittajana kummallakin tuotantokaudella on toiminut Tatiana Elf ja sen ovat ohjanneet Saara Cantell, Jalmari Helander, Teppo Airaksinen, Markus Lehmusruusu ja Jussi Hiltunen.
Sarja kertoo KRP:n karkuritiimistä, jonka tehtävänä on paikantaa ja kiinniottaa etsintäkuulutettuja tai vankilasta paenneita vaarallisia rikollisia. Yksikkö toimii osana EU:n laajuista FAST-verkostoa (Fugitive Active Search Team) ja se koostuu erityiskoulutuksen saaneista rikostutkijoista. Yksikköä johtaa Pirjo Longan esittämä Karita Tulikorpi. Tiimiin kuuluvat myös muun muassa Kristo Salmisen esittämä Karitan paras ystävä Niklas Dahlman, Matti Onnismaan esittämä vinkkimiesten tuntija Pertti Salonen, Anna Böhmin data-analyytikko ja lapsinero Lori Mustonen ja Pyry Kähkösen esittämä salainen hakkeri Eeli Aromaa. Tiimiin kuuluu myös Deogracias Masomin esittämä entinen peitepoliisi Santiago Mebele, joka on aiemmin ollut mukana Roba-sarjassa. Karkureissa esiintyy myös muita Roban hahmoja. Tiimiin liittyy sarjan toisessa jaksossa myös Pelle Heikkilän esittämä Tommi Pohjola.
Karkureiden ensimmäisen tuotantokauden kuvaukset keskeytyivät maaliskuussa 2020 koronaviruspandemian vuoksi. Kuvaukset käynnistyivät uudelleen tauon jälkeen elokuussa 2020 ja niitä jatkettiin syksyn ajan.
Rooleissa > Keskeisissä rooleissa

| 0 | 1 | 2 |
| --- | --- | --- |
|  Pirjo Lonka  | … |  Karita Tulikorpi   |
|  Pelle Heikkilä  | … |  Tommi Pohjola   |
|  Deogracias Masomi  | … |  Santiago Mebele  |
|  Anna Böhm  | … |  Lori Mustonen  |
|  Matti Onnismaa  | … |  Pertti Salonen  |
|  Rea Mauranen  | … |  Orvikko Ritola  |
|  Pyry Kähkönen  | … |  Eeli Aromaa  |
|  Kristo Salminen  | … |  Niklas Dahlman  |
|  Mikko Leppilampi  | … |  JP Sirén  |
|  Johanna af Schultén   | … |  Leena Dahlman  |
|  Kuura Rossi  | … |  Leo Dahlman  |
|  Milka Ahlroth   | … |  Bruun  |
Jaksot > Ensimmäinen tuotantokausi

| Jakso | Jakson nimi | Ohjaaja | Käsikirjoittaja(t) | Julkaisu C Moressa | Ensiesitys MTV3:lla |
| --- | --- | --- | --- | --- | --- |
| 1 | Mastermind | Jalmari Helander | Tatiana Elf | 21. tammikuuta 2021 | 17. helmikuuta 2021 4. lokakuuta 2021 |
| 2 | Kameleontti | Teppo Airaksinen | Tatiana Elf | 21. tammikuuta 2021 | 11. lokakuuta 2021 |
| 3 | Old School | Teppo Airaksinen | Eriikka Etholén-Paju | 28. tammikuuta 2021 | 18. lokakuuta 2021 |
| 4 | Ghost | Saara Cantell | Aleksi Delikouras | 4. helmikuuta 2021 | 25. lokakuuta 2021 |
| 5 | Guru | Saara Cantell | Aleksi Delikouras | 11. helmikuuta 2021 | 1. marraskuuta 2021 |
| 6 | Tytöt | Saara Cantell | Eriikka Etholén-Paju | 18. helmikuuta 2021 | 8. marraskuuta 2021 |
| 7 | Taakka | Saara Cantell | Eriikka Etholén-Paju Saara Cantell | 25. helmikuuta 2021 | 15. marraskuuta 2021 |
| 8 | Syytön | Saara Cantell | Juulia Unhola | 4. maaliskuuta 2021 | 22. marraskuuta 2021 |
| 9 | Poika | Saara Cantell | Juulia Unhola | 11. maaliskuuta 2021 | 29. marraskuuta 2021 |
| 10 | Rotusota | Saara Cantell | Tatiana Elf | 18. maaliskuuta 2021 | 13. joulukuuta 2021 |
Jaksot > Toinen tuotantokausi

| Jakso | Jakson nimi | Ohjaaja | Käsikirjoittaja(t) | Julkaisu MTV Katsomossa |
| --- | --- | --- | --- | --- |
| 1 | Turvallisuus, osa 1 | Markus Lehmusruusu | Tatiana Elf | 25. huhtikuuta 2024 |
| 2 | Turvallisuus, osa 2 | Markus Lehmusruusu | Tatiana Elf | 25. huhtikuuta 2024 |
| 3 | Vainoharha | Markus Lehmusruusu | Solina Riekkola | 2. toukokuuta 2024 |
| 4 | Turvattomuus | Markus Lehmusruusu | Solina Riekkola | 9. toukokuuta 2024 |
| 5 | Pahuuden kasvot, osa 1 | Jussi Hiltunen | Solina Riekkola | 16. toukokuuta 2024 |
| 6 | Pahuuden kasvot, osa 2 | Jussi Hiltunen | Solina Riekkola | 23. toukokuuta 2024 |
| 7 | Terroristi, osa 1 | Jussi Hiltunen | Terhi Arola | 30. toukokuuta 2024 |
| 8 | Terroristi, osa 2 | Jussi Hiltunen | Terhi Arola | 6. kesäkuuta 2024 |
| 9 | Taidevarkaus, osa 1 | Jussi Hiltunen | Tatiana Elf | 13. kesäkuuta 2024 |
| 10 | Taidevarkaus, osa 2 | Jussi Hiltunen | Tatiana Elf | 20. kesäkuuta 2024 |
Valve Corporation

| Valve Corporation |
| --- | --- |

Perustettu:  1996
Perustaja:  Gabe Newell Mike Harrington
Toimitusjohtaja:  Gabe Newell
Kotipaikka:   Bellevue, Washington
Toimiala:  videopeliteollisuus ohjelmistoteollisuus
Tuotteet:  videopelit Steam-palvelu Source-pelimoottori
Henkilöstö:  noin 360 (2016)
Tytäryhtiöt:  Valve SARL Valve GmbH Campo Santo
Kotisivu:  www.valvesoftware.com
Infobox OKVirheellinen NIMI-arvo: 
Valve Corporation, myös tunnettu nimellä Valve Software, on Bellevuessa, Washingtonissa sijaitseva videopelien kehittämiseen ja digitaaliseen jakeluun erikoistunut yritys.